На основу и у складу са Пројектним документом потписаним између Министарства рударства и енергетике, Министарства пољопривреде и заштите животне средине и Програмом Уједињених нација за развоја (UNDP), Писмом о сарадњи између Министарства рударства и енергетике и Програма Уједињених нација за развој (UNDP),Mинистарство рударства и енергетике и јавним позивом за доделу бесповратних средстава за изградњу постројења за комбиновану производњу електричне и топлотне енергије из биомасе/биогаса:

1) МИНИСТАРСТВО РУДАРСТВА И ЕНЕРГЕТИКЕ -које заступа министар Александар Антић (у даљем тексту: Министарство)

и

2) (УНЕТИ НАЗИВ, МЕСТО, АДРЕСА, МБ И ПИБ ДОБИТНИКА БЕСПОВРАТНИХ СРЕДСТАВА), које заступа (унети име и презиме и функцију овлашћеног лица) (у даљем тексту: Носилац пројекта),

Стране наведене под 1) и 2) заједнички у даљем тексту означене као: Стране, а појединачно као: Страна.

Закључују следећи:

УГОВОР

О ДОДЕЛИ БЕСПОВРАТНИХ СРЕДСТАВА ЗА ИЗГРАДЊУ ПОСТРОЈЕЊА ЗА КОМБИНОВАНУ ПРОИЗВОДЊУ ЕЛЕКТРИЧНЕ И ТОПЛОТНЕ ЕНЕРГИЈЕ ИЗ БИОМАСЕ/БИОГАСА

СТРАНЕ САГЛАСНО КОНСТАТУЈУ ДА:

(А) у оквиру међународне сарадње Републике Србије и Програма Уједињених нација за развој, Министарство учествује у реализацији пројекта: „Смањење баријера за убрзани развој тржишта биомасе у Србији”

(Б) је Министарство на основу јавног позива објављеног \_\_.априла 2015. године спровело поступак доделе бесповратних средстава за изградњу постројења за комбиновану производњу електричне и топлотне енергије из биомасе/биогаса која обезбеђује Глобални фонд за заштиту животне средине и Програм Уједињених нација за развој;

(В) Министарство има обавезу да закључи уговор о додели бесповратних средстава са Носиоцем пројекта на основу резултата јавног позива и пренесе му средства која на подрачун Министарства уплати Програм Уједињених нација за развој;

(Г) је Пројекат Носиоца пројекта (УНЕТИ НАЗИВ) испунио услове из јавног позива, те да је на основу освојеног броја бодова за Пројекат изградње постројења(унети врсту, назив, инсталисану снагу и локацију постројења) (у даљем тексту: Постројење), заузео (унети број освојеног места на јавном позиву) место и у складу са критеријумима из јавног позива стекао право да добије бесповратна средства у складу са овим уговором, као финансијску подршку за изградњу Постројења;

(Д) ће се праћење, контрола и евалуација свих пројектних активности обављати у складу са овим уговором;

(Ђ) је, на основу јавног позива Министарства, Носилац пројекта доставио предлог пројекта, који је стручно оцењен од стране Комисије Министарства и за који је одлучено да добије бесповратна средства.

Узимајући у обзир изнето, Стране су се сагласиле о следећем:

**Предмет уговора**

**Члан 1.**

**1.1.** Овим уговором уређују се права, обавезе и одговорности Страна у погледу доделе бесповратних средстава, рокови за реализацију уговора и друга питања.

**Бесповратна средства**

**Члан 2.**

**2.1.** Стране су сагласне да Носилац пројекта има право на бесповратна средства у износу од (унети укупан износ бесповратних средстава у USD) који чини \_\_\_% (унети проценат инвестиције) инвестиције у Постројење.

**2.2.** Носилац пројекта остварује право на бесповратна средства из два дела, при чему први део износи 30%, а други део 70%.

**Обрачун бесповратних средстава**

**Члан 3.**

**3.1.** Оба дела бесповратних средстава Министарство ће Носиоцу пројекта исплатити у динарској противредности.

**3.2.** Средства се исплаћују по месечном курсу који примењује Програм Уједињених нација за развој (<http://treasury.un.org/operationalrates/Default.aspx> ), по којем се исплаћују средства Министарству за сваки део из члана 2.2. овог уговора.

**Исплата првог дела додељених средстава**

**Члан 4.**

**4.1.** Обавезује се Министарство да Носиоцу пројекта за изградњу Постројења исплати први део средстава из члана 2.2 овог уговора, у износу од (унети укупан износ првог дела додељених средстава у USD) најкасније до 31. децембра 2015. године.

**Услови за исплату другог дела средстава**

**Члан 5.**

**5.1.** Обавезује се Носилац пројекта да у року од две године од дана закључења овог уговора изгради Постројење у складу са техничким карактеристикама Постројења које је навео у пријави на јавни позив и документацијом на основу које је изабран на јавном позиву за доделу бесповратних средстава.

**5.2.** Испуњеност услова из става 1. овог члана утврђује се на основу употребне дозволе за Постројење коју Носилац пројекта доставља најкасније у року од 15 дана од истека рока из става 5.1 овог члана.

**Исплата другог дела средстава**

 **Члан 6.**

**6.1.** Други део додељених средстава који износи (унети укупан износ другог дела додељених средстава у USD) Министарство ће исплатити Носиоцу пројекта ако у целости изгради Постројење у складу са чланом 5. овог уговора и испуњава тачно и уредно обавезе из овог уговора, а најкасније на дан истека рока од две године од дана закључења овог уговора, односно истека рока из члана 5.2. овог уговора.

**6.2.** Услов за исплату другог дела додељених средстава у складу са претходним ставом је да је постројење изграђено у складу са документацијом по којој је конкурисано за доделу бесповратних средстава, или да је Носилац пројекта током изградње добио сагласност Министарства на измену пројектне документације.

**Извештаји о изградњи Постројења**

**Члан 7.**

**7.1**. У току важења овог уговора Носилац пројекта је дужан да Министарству подноси писане извештаје о изградњи Постројења у интервалима од 6 месеци од дана потписивања овог уговора, а финансијске извештаје у року од 15 дана од дана подношења финансијског извештаја Агенцији за привредне регистре, у складу са законом.

**7.2**. По завршетку изградње Постројења, Носилац пројекта је дужан да поднесе коначни извештај, а најкасније у року из члана 5.2 овог уговора.

**Садржина извештаја о изградњи Постројења**

**Члан 8.**

**8.1.** Извештаји из члана 7. овог уговора нарочито садрже податке о предузетим радњама и финансирању ради изградње Постројења, укључујући, али не ограничавајући се на: податке о привременим и окончаним ситуацијама у вези са извршеним грађевинским радовима, о фактурама извођача радова и добављача опреме, као и друге податке на основу којих се може утврдити да Носилац пројекта предузима радње у циљу изградње Постројења.

**8.2**. Уз извештаје, Носилац пројекта прилаже доказе којима потврђује наводе у извештају.

**Контрола извештаја добитника** **бесповратних средстава**

**Члан 9.**

**9.1.** Министарство има право да најмање на сваких шест месеци упути службенике Министарства да приступе непокретности на којој се гради Постројење, које укључује и улазак на непкретност ради провере навода из писмених извештаја о изградњи Постројења, што Носилац пројекта неће безразложно ускратити.

**Публицитет Пројекта**

**Члан 10.**

**10.1.** Уговорне стране сагласне су да Министарство, односно UNDP могу објавити публикацију која ће садржавати званичне резултате пројекта чије је финансирање предмет овог уговора, као и да могу на локацији Пројекта снимати прилоге и видео материјале у циљу упознавања стручне и опште јавности о резултатима Пројекта, што је Носилац пројекта дужан да трпи.

**10.2.** Носилац пројекта дужан је да на градилишној табли поред назива инвеститора истакне лого UNDP, Глобалног фонда за животну средину и Министарства и да наведе да се Пројекат кофинансира средствима Глобалног фонда за животну средину.

 **10.3.** Носилац пројекта дужан је да након завршетка пројекта на видном месту (нпр. на главном улазу, предњој стани објекта и сл.) постави таблу на којој ће бити истакнути лого UNDP, Глобалног фонда за животну средину и Министарства и да наведе да је Пројекат кофинансиран средствима Глобалног фонда за животну средину.

**10.4.** Носилац пројекта дужан је да извештава Министарство о свим публикацијама и чланцима које је евентуално издао и објавио у вези са пројектним резултатима, као и о сваком иступању у средствима јавног информисања везаним за пројекат.

**10.5.** Носилац пројекта дужан је да прибави претходну сагласност Министарства за активности из овог члана, која неће безразложно бити ускраћена.

**Престанак уговора**

**Члан 11.**

**11.1.** Овај Уговор престаје:

 а) истеком рока на који је Уговор потписан, односно, рока за реализацију Пројекта;

 б) писаним споразумом уговорних страна пре истека уговореног рока;

 в) једностраним отказом у писменој форми, једне од уговорних страна, а због неизвршавања уговорних обавеза, са отказним роком од 30 дана;

 г) због објективне немогућности извршавања уговорних обавеза (виша сила, административне мере и сл.) које наступе на страни једне од уговорних страна или обе уговорне стране

 д) уколико нема доказа о напретку фактичке и финансијске имплементације у току првих шест месеци од датума исплате првог дела додељених средстава.

**11.2.** Министарство раскида уговор, а Носилац пројекта губи сва права по овом уговору са обавезом да врати додељена средства која је примио по овом уговору, ако је Носилац пројекта:

 а) поднео лажне и нетачне податке који су били одлучујући за одлуку Министарства да утврди испуњеност услова Носиоца пројекта за добијање бесповратних средстава;

 б) доделио или пренео Пројекат/Уговор без сагласности Министарства.

**Измене уговора**

**Члан 12.**

**12.1.** Стране су сагласне да споразумно, посебним анексима, мењају или допуњују одредбе овог уговора, ако се за тим укаже потреба или промене околности.

**Усклађеност са важећим законима и прописима**

**Члан 13.**

**13.1.** На сва питања која нису непосредно регулисана овим уговором, примењује се Закон о облигационим односима.

**Решавање спорова**

**Члан 14.**

**14.1.** Уговорне стране су сагласне да све евентуалне спорове настале поводом реализације обавеза утврђених овим уговором решавају споразумно, а уколико у томе не успеју, за решење спора, надлежан је Привредни суд у Београду.

**Остале одредбе**

 **Члан 15.**

**15.1.** Овај уговор је сачињен у четири истоветна примерака, од којих свака Страна задржава по два примерка.

МИНИСТАРСТВО: НОСИЛАЦ ПРОЈЕКТА:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_